Document ID: 32002L0082

Direktiva Komisije 2002/82/ES
z dne 15. oktobra 2002
o spremembi Direktive 96/77/ES o posebnih merilih čistosti aditivov za živila razen barvil in sladil
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/107/EGS z dne 21. decembra 1988 o približevanju zakonodaj držav članic o aditivih za živila, ki se smejo uporabiti v živilih, namenjenih za prehrano ljudi [1], kakor je bila spremenjena z Direktivo 94/34/ES Evropskega parlamenta in Sveta [2], in zlasti člena 3(3)(a) Direktive,
po posvetovanju z Znanstvenim odborom za prehrano,
ob upoštevanju naslednjega:
(1) Direktiva 95/2/ES Evropskega parlamenta in Sveta z dne 20. februarja 1995 o aditivih za živila razen barvil in sladil [3], kakor je bila nazadnje spremenjena z Direktivo 2001/5/ES [4], uvršča na seznam snovi, ki se smejo uporabljati kot aditivi za živila, razen barvil in sladil.
(2) Direktiva Komisije 96/77/ES [5], kakor je bila nazadnje spremenjena z Direktivo 2001/30/ES [6] določa merila čistosti za aditive razen barvil in sladil, navedene v Direktivi 95/2/ES.
(3) Merila čistosti, določena v Direktivi 96/77/ES, je treba prilagoditi tehničnemu napredku in določiti nova merila čistosti za tiste aditive za živila, za katere ta merila še ne obstajajo.
(4) Upoštevati je treba specifikacije in analizne postopke za aditive, kakor so določeni v Codex Alimentarius, ki ga je sestavil Skupni strokovni odbor FAO/WHO za aditive (JECFA).
(5) Direktivo 96/77/ES je treba ustrezno spremeniti.
(6) Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Priloga k Direktivi 96/77/ES se spremeni, kakor je določeno v Prilogi k tej direktivi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. avgusta 2003. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice
Člen 3
Ta direktiva začne veljati dvajseti dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 15. oktobra 2002

Labels: 0
3
15
17